यूनीवर्सिटी ऑफ कैलिफोर्निया में हुए एक अन्‍य शोध में पता चला है कि हल्दी के सेवन से याददाश्त 30 फीसदी तक बढ़ जाती है। इसके साथ ही अवसाद में भी यह राहत पहुंचाती है। हल्दी में मौजूद तत्व करक्यूमिन मस्तिष्क के उन हिस्सों में प्रोटीन जमा नहीं होने देता है, जो याददाश्त और भावनाओं को देखते हैं। हल्दी का पीला रंग करक्यूमिन तत्व के कारण होता है। समझा जाता है कि यह तत्व मानसिक स्वास्थ्य को बेहतर करने के साथ ही याद्दाश्त भी दुरुस्त करता है। इसमें इनफ्लेमेशन यानी जलन, सूजन या उत्तेजना को कम करने की क्षमता होती है। इनफ्लेमेशन का संबंध पूर्व के शोधों में डिमेंशिया और गंभीर अवसाद से साबित हो चुका है।